Gyöngy

* Harmadik
* Második
* Első

Gyöngy az ékkő otthonról származik. Részt vett Rózsa lázadásában, az egyik túlélője a nagy csatának az ékkövek között, a Kristály ékkövek tagja. Rózsa bizalmasa, így megviselte eltávozása, gyakran még a sorozat idejében is előjön ez. Gyöngy a show egyik főszereplője, Steven eltökélt tanítója.

## Személyiség

Gyöngy egy maximalista ékkő, aki több ágazatban is rengeteg tudással rendelkezik. A maximalista oldala rendmániájában is megjelenik, például részletekre való kifinomult érzéke vagy a szimmetria kedvelésében. (Steven kedvelt plüssmackóját is átdöfte ezért a "Tükör ékkő" epizódban.)

A tökéletességre hajtó és olykor kérkedő jelleme ellenére, Gyöngy önbizalomhiányban szenved. A "Barátsághajó" részben bevallja, hogy rendszeresen szüksége van mások elismerésére, különben kisebbrendűnek és a többiekhez képest gyengének érzi magát. Az "Átalakulás" c. részben Ametiszt is kiemeli, hogy elismerések nélkül Gyöngy nem biztos önmagában. Ha senki nincs mellette, hogy eligazítsa vagy támogatást nyújtson neki, Gyöngy nem lát irányt vagy értéket az életében. Belátja, hogy gyakran érzi magát tehetetlennek, haszontalannak másokhoz hasonlítva. Annyira, hogy egyedül működösképtelennek írta le magát: folyamatosan egy vezetőt kell követnie, képtelen másokra hatni. Ez főleg azért alakult ki nála, mert önbizalomhiánya miatt úgy gondolja, nem elég fontos ember, hogy vezérlői szerepet vállaljon. Az önsanyargató hajlamainak forrása az Ékkő Otthon kasztrendszere, mely szerint a gyöngyök ékkövek helyett birtokolt tárgyak. Az eredménye, hogy drasztikus, néha meggondolatlan tetteket lép meg, csak hogy bizonyítson. Szerencsére Gránát buzdító beszédének hatására a "Barátsághajó" rész óta magának hoz döntéseket, és nem hagyja többé, hogy mások véleménye formálják az identitását. Valóban úgy tűnik, hogy Gránát szavaira gyakran visszaemlékszik, Peridot előtt is kiállt magáért, amikor az becsmérelte. Ez vezetett ahhoz, hogy ököllel arcon csapta őt, megmutatván, hogy nem valaki magántulajdona, hanem önmaga. Az önbizalomhiányának múltbeli jeleit Gránát magyarázta el: képes lett volna feláldozni maga életét, hogy megvédje Rózsát és bizonyítson magáról. Connie-t éppen, hogy nem alakította át egy határozatlan másolatává az edzése során, csak Steven közbeszólására ismerte fel hibáját.

Gyöngyöt könnyű zavarba hozni, főleg akkor esik szét, amikor valami számára ismeretlen, megmagyarázhatatlan, vagy amikor a tervei kudarcot vallanak. Ilyenkor a helyzetet hibásan ítéli meg, vagy nem is próbál cselekvés előtt gondolkodni. Rózsa iránt érzett szerelmével párosított gyászát nem egyszer hagyta eluralkodni magán, és vezette le idegességét Stevenön vagy a többi Kristály Ékkőn. Néha Gyöngy nem veszi észre, amikor önzőn viselkedik, mert úgy érzi, mások helyett is intézkedik. Betegesen "erősnek" akarja éerzni magát, több célt akar elérni a csapattársainál, és ez okozta végül, hogy Gránát bizalma megingott benne, amikor Szardonix többszörös megalkotásába csalta. Mikor rájön, mennyire megbántott másokat, Gyöngy bocsánatot kér, és mindent megtesz, hogy kiengesztelje őket. Keményen megdolgozik azért, hogy az esetleges károkat helyreállítsa.

A Kristály Ékkövek közül Gyöngynek esett a legnehezebben a Földi élethez való alkalmazkodás, az emberek szokásait és kulturáit sem érti, mint a vicceket, játékokat, születésnapi bulikat és ételeket. (E legutolsót fúziókon kívül csak a sorozat legutolsó részében próbálja ki.) Gyöngy kifejezett érdeklődést mutatott a Föld elhagyása iránt az "Űrverseny" részben is, Steven életét is megkockáztatta érte. Gyöngy emellett pesszimisztikusan áll hozzá az emberiséghez, ezt a "Legyen Beach City Kretén!" epizódban demonstrálja. Ugyanakkor a "Politikai hatalom" részben azt állítja, hogy már abban az évezredben is járt a bolygón, amikor az emberek nem ismerték a tüzet, illetve arról is volt tudomása, hogy vadászó és gyűjtögető életmódot folytattak. Meg is lepte, hogy ma már nem hajlandóak arra. A "Beach City sztárja" részben kezd el Gyöngy egy normális, emberféle szociális életet kiépíteni magának, hátha az lenyűgözi Stevent és Ametisztet. Önkéntesen velük tartott a koncertre és kóstolt bele energiaitalokba. A nap végén Gyöngy megközelítette az őt megbabonáza rejtélyes lányt, akivel az epizód során többször is találkoztak.

Az emberekről alkotott szkeptikus nézetének ellenére Gyöngy szerfelett elszánt az embereiség védelmére, többek között a Rózsához kapcsolódó hűség, szerelem, bálványozás miatt. A Föld bizonyos részeit ettől függetlenül igenis csodálatra méltónak tartja. Noha az emberi társadalmat nem érti, tud pénzt fizetni a "Ragyogásban" ellopott Cica Sütikért, vezetni ("Óceán ékkő", "Beach City sztárja") és autót szerelni ("Vendég a háznál"). Az új évet köszöntő tüzijátékokat is megnézi a "Maximum kapacitás" részben.

A "Vissza a pajtába" részben derült ki, hogy a gyöngyöket nem harcolásra, hanem parancsok követésére készítik. Azonban Gyöngy kifejlesztette harcolós képességeit Rózsa mellett. Peridot a gyöngyöket kiegészítőkhöz is hasonlítja, melyeket rangok mutogatására és lekezelő feladatok végrehajtására használnak fel, igaz, Gyöngy öltözéke a "Dönts másképp" részig illik ebbe a sablonba.

A pesszimizmusa és maximalizmusa dacára Gyöngy általában udvarias és zárkózott. Mindent a legnagyobb rendben és tisztaságban próbál tartani. A renddel való megszállotsága is a gyöngyök szolgai eredetére vezethető vissza.

Testét legtöbbször olyan szofisztikáltan mozgatja, mint egy balett-táncos, például amikor lábhegyen közlekedik. Lábait sokszor kinyújtottan tartja, esetleg keresztezve. Harc közben is megmarad stílusa: elegánsan szökken és forog.

A *Steven Universe: A film* véget vet önbizalomhiányának: Gyöngy immár sokkal lazább és határozottabb. Amikor Greg a főnöknek hívja őt, egyetért vele, látszik, hogy elfogadta önmagát a maga ékkövének. Miután a visszaállítóval megszüntetik a formáját és visszatér abba, újból szolgalelkűvé változik, csak ezúttal Gregre tapad rá.

A "Röplabda" részben végleg látszódik Gyöngy megváltozott személyisége. Most már megoldódott majdnem minden problémája önmagával, túltette magát nagyrészt Rózsán/Rózsaszínen, ezért Gyöngy erősen és magabiztosan viselkedik, egy csipet nyers szarkasztikus humorérzékkel. Csípkelődik Rózsaszín Gyönggyel amiért ő továbbra is Rózsaszín Gyémánt megszállotja, illetve a zátonyban kifigurázza a gyöngyök számára gyártott tárgyakat, melyek undorítják is őt. A "Hószünet" részben látszik, hogy a Rózsa okozta traumáját is sikerült legyőznie, amikor tizennégy éves Stevenné alakul, hogy részt vegyen a fogócskában. Egészen eddig a részig kizárt volt, hogy ruháján kívül megváltoztasson valamit a testén, ugyanis Rózsaszín Gyémánt halálának eljátszásakor fel kellett vennie Rózsa Kvarc formáját.

## **Megjelenés**

    Gyöngynek vékony, karcsú alkata van, halvány, krémszínű bőrrel. Égszínkék szemei vannak, hegyes orra, és vékony ajkai vannak. Viszonylag magas egy nem-egyesült ékkőhöz, túlnövi Rubint, Zafírt, Ametisztet és Peridotot. Hajával együtt Gránát álláig ér. Haja barackrózsaszín, hátul egy pontban végződő. Gyöngy pupilla és szempillák nélkül van rajzolva, de több ráközelítésben is láthattuk a hiányzó részeket. Ékköve a homloka közepén helyezkedik el, csiszolások nélkül.

### **Első ruházata**

Gyöngy a sorozat elejétől a "Steven, a kardharcos" című epizódig egy világoskék felsőt hordott átlátszóbb, selyem vállakkal. Felsője közepén egy csillag díszelgett. Átlátszóbb, kékes szoknyát hordott sárga szegéllyel, mely alatt világosrózsaszín nadrágot hordott. Ez a nadrág nem ért a térdéig. Alul zöld zoknit hordott, amely nagyjából a lábfeje és térde közti távolság a feléig ér. Világoskék balettcipőt húzott.

### **Második ruházata**

Gyöngy a "Steven, a kardharcos" című epizódtól a "Dönts másképp" részig a felső, átlátszó selyem rész helyett egész felsőt testén egy világosabb árnyalatú kék felsőt hordott. A csillag ekkor is megtalálható volt rajta. Szoknya helyett egy szalag került derekára, amely hosszabb volt, mint elsőre gondolnánk. Ugyanolyan hosszú nadrágot hordott, bár ezúttal sárga színűt. Rózsaszínes zoknit viselt, világoskék topánkával.

### **Harmadik ruházata**

A "Dönts másképp" epizóddal kezdve a sorozat végéig egy drasztikusan eltérő ruhát hord. Felsője maradt kék színű, azonban sötétebb árnyalatú. Alakja az első változat átlátszatlan részéhez hasonlít. Ezúttal a felső nem takarja el a vállát. Helyette egy kitömött vállú, kívül türkizkék, belül világosrózsaszín dzseki került rá, amely számára a legizgalmasabb változás volt. Ennek a hátulján díszeleg a sárga csillag. Nadrágja sötétkék színt vett fel, derekától lábszárának közepéig ér. Az öltözéket a tőle megszokott topánkák teszik teljessé, melyek ezúttal rózsaszínek.

## **Képességek**

* **Lándzsa-jártasság:**Gyöngy egy lándzsát tud megidézni,amivel nagyon ügyes a harcban. A lándzsáját képes eldobni úgy,hogy az felgyorsul és nagy erővel fúródik a célpontba.
* **Rendkívüli ellenálás a sérülésekre:** A "Steven, az edző" című részben kapott egy fenékrúgást Szugilittől, és mégis talpra tudott állni.

* **Tényekkel való elkötelezettség:** Gyöngy szerint az ő egyik képessége maguk a tények. Képes hologramként kivetíteni akár a legapróbb jeleneteket pontosan ugyanúgy, ahogy az történt. (Pl. A háború részlete a "Felesküvés a kardra" című részben.)
* **Kettős fegyver idézés:** Gyöngy képes egyazon időben kettőt is megidézni fegyveréből. Ezt láthattuk az "Óceán ékkő" című részben.

* **Hologram-kivetítés:** Gyöngy általában akkor vetít ki hologramokat az ékkövéből, mikor Stevent tanítja. Holo-Gyöngy egy példa arra, hogy Gyöngy akár szilárd hologramokat is tud idézni, ami azután is megmarad, ha esetleg kipuffasztják az eredeti Gyöngyöt.

* **Önklónozás:** A Parti buli című részben láthatjuk, hogy Gyöngy nem csak ékkövéből képes hologramokat kivetíteni, hanem saját magát is tudja klónozni hologramként.
* **Lebegés:** Gyöngy a Steven, az edző nevű részben ideiglenesen lebeg a levegőben, hogy megküzdjön Szugilittel
* **Homok feletti erő:** Gyöngy egy kis adagot a homokból irányít. Ismeretlen,     hogy mennyit tud egyszerre irányítani. Egyelőre még csak az Óriás nő epizódban láthattuk ezt.
* **Felhők feletti erő:** Gyöngy képes arra, hogy felhőket mozgasson abba az irányba, amerre ő szeretné, egymáshoz csatlakoztatni, így létrehozva egy ködszerű réteget, ahogy azt a "Felesküvés a kardra"-című részben láthatjuk.
* **"Zseblámpa ékkő":** Gyöngy tudja használni ékkövét egy zseblámpaként.

* **Ékkő technológia kezelése** A "Börtönlázadás", majd a "Barátsághajó" című részben is láthatjuk, hogy Gyöngy tudja irányítani a modern otthoni ékkő technológiát. Megfordította a gépet, irányította Peridot kapszuláját. Amikor ilyet irányít a szeme olyanná változik, mintha kódolnának benne.
* **Vízenjárás:** Gyöngy képes a vízen járni.
* **Célzás:**Gyöngy nagyon jól céloz a lándzsájával,ami pontosan talál oda,ahova célzott.

### **Fúziók**

* Ha Ametiszttel egyesül, Opállá változnak. ("Óriásnő")
* Ha Rózsával egyesül, Szivárvány Kvarccá változnak. ("Beszélnünk kell")
	+ Amikor Stevennel egyesül Szivárvány Kvarc 2. 0 jön létre.
* Ha Rubinnal és Zafírral egyesül, Szardonixxá változnak. ("Segélykiáltás")
* Ha Rubinnal, Zafírral, és Ametiszttel egyesül, Alexandrit|Alexandrittá változnak. ("Fúziós konyha")
* Ha Rubinnal, Zafírral, Ametiszttel és Rózsával egyesül, Obszidiánná alakulnak.
	+ Ha ebben a fúzióban Rózsa helyett Steven vesz részt, a hibrid Obszidián jön létre.
* Amikor Rózsaszín Gyönggyel alkot fúziót, Mega Gyöngy jön létre.

## Érdekességek

* A kezdő stádium és a sorozat hivatalos kezdete között Gyöngy ment keresztül a legdrasztikusabb változásokon a három ékkő közül, szinte majdnem felismerhetetlen azok számára, akik legelőször nézik meg a pilot epizódot. Ezek a változások:
	+ Eltávolították az arany gyűrűt ékköve körül.
	+ Eltávolították a fülbevalókat (és egyben látható füleket).
	+ Bőrszíne megváltozott (kékről fehérre).
	+ Hegyesebb orr.
	+ Kerekebb fej.
	+ Karcsúbb, rajzfilmesebb alkat.
	+ Drasztikusan más öltözet.
	+ Más hajstílus, eltakarja a füleket és hátra fele néz, mintsem előre.
	+ Rózsaszín hajszínből barackszín.
	+ Szeme színe megváltozott (feketéről világoskékre).
	+ Eltávolították a szíveket topánkáján, és annak színe megváltozott (sötétkékről világoskékre).
	+ Magasabb hang.
	+ Más személyiség (a pilot epizódban élvezte és készségesen csatlakozott Ametiszthez, hogy kötözködjenek Stevennel).
* A "Vissza a pajtába" részben meg lett erősítve, hogy az Otthonon több Gyöngy is van. Szintén meg lett erősítve, hogy a gyöngy ékkövek az Otthonon alárendeltek, szolgák, akiket úgymond birtokolni lehet.
* A "Közös reggeli" részben kiderült, hogy Gyöngy egy tág kardkollekciónak tulajdonosa.
* Az Ékkövek harci stílusa táncokon van mintázva. Gyöngy harci/tánc stílusa a balett.
* A "Fúziós konyha" epizódban Gyöngy kinyilvánította, hogy **utál** enni. Az emésztési folyamat az, ami elundorítja.
	+ Bevallja, hogy fogyaszt emberi ételeket, kifejezve érdeklődését az evésben, és elismeri hogy bizonyos ételt előnyben részesít, mint a "Közös reggeli", "Bubi-barátok", "Steven komoly" és a "Mennyi születésnap" részben.
	+ Twitteren, egy rajongónak válaszolva, Matt Burnett elmagyarázta, hogy Gyöngy szereti a pite folyamatát, vagyis a sütést, mintsem az evést.
	+ Azonban, úgy tűnik, hogy szereti a teát, ahogyan a "Steven komoly" részben egy teáskannát visz a Vidámparkba és mikor a "Bubi-barátok" epizódban Connie kedvenc teájának kiderítéséről beszél.
* Rebecca Sugar elismerte, hogy Gyöngy nagyon hasonlít önmagára.
* A "Legyen Beach City kretén!" részben vonakodást mutat az alakváltás iránt, és ő az egyetlen Kristály Ékkő, aki az első öt évadban nem is változtat az alakján.
	+ A "Parti buli", "Űrverseny" és a "Vissza a pajtába" részekben azonban megváltoztatta öltözetét.
* Gyöngy fegyverzete tartalmazott egy másoló pálcát, melyet Gránát elpusztított a "Hagyma és csere" részben. Jelenleg egy kardgyűjtemény és egy háborús fejszéből áll tartalma.
* Gyöngy képessége, hogy tárgyakat tároljon az ékkövében talán egyedi a gyöngyök számára, mióta Peridot a "Vissza a pajtába" epizódban említette, hogy a Gyöngyök vezetőjük által kijelölt dolgokat tárolnak, olyan ez, mint egy könnyebb megközelíthetőség.
	+ Habár, a "Steven Komoly" részben Gránát képes volt megidézni a Piramis Templom kulcsát, ami talán arra mutat, hogy annak ellenére, hogy Gyöngyök dolgok tárolására készültek, minden Ékkő képes rá.
* A "Steven és a Stevenek" részben játszott a hegedűn.
* Az "Oroszlán 3: Út a videóhoz részben elismeri, hogy gyakorta nézi Stevent, ahogyan alszik.
	+ Még ugyanabban az epizódban Steven megkéri, hogy ne figyelje alvás közben, a "Csiribá" részben mégis elszántan figyeli őt aludni, mielőtt felkel első álmából.
* Steven által megtudtuk, hogy Gyöngy egyik kedvenc hobbija a rendteremtés, a "Steven, a kardharcos" részben.
* Gyöngy kétkezes, ezt pedig az "Óceán ékkő" epizódban láthattuk, mikor képes volt két lándzsával is harcolni.
* Mivel Gránát egyesülés, ezért Gyöngy a második legmagasabb nem-egyesült Kristály ékkő, rögtön Rózsa Kvarc után.
* Az "Átalakulás" részben kiderült, hogy Gyöngyöt mindig is zavarta ametiszt lelógó vállpántja.
* Rebecca Sugar egy interjúban elárulta, hogy Steven a Kristály ékkövek közül Gyöngyről tud a legkevesebbet.
* A "Felesküvés a kardra" epizódban kiderült, hogy Gyöngy csak néhány ezer éves volt, mikor harcolni kezdett Rózsa Kvarc oldalán.
	+ Gyöngy a Földön tanult meg kardot forgatni.
	+ Egy visszaemlékezésben Gyöngyöt többször is látni lehet, ahogy megvédi Rózsa Kvarcot egy ékkőtől (hasonló Jasperhez)
* Steven csak Gyöngy fúzióit nevezte óriásnőnek.